
Príloha č. 2
PREDBEŽNÁ DOHODA
o základných podmienkach predpokladaného zlúčenia cirkevných zborov
Vysvetlivka k označeniu cirkevných zborov:
Prijímajúci cirkevný zbor je cirkevný zbor, ktorý po zlúčení pokračuje ako právnická osoba, pričom mu zostáva jeho doterajšie IČO.
Pričleňovaný cirkevný zbor je cirkevný zbor, ktorý sa zlúčením stáva súčasťou prijímajúceho cirkevného zboru a prestáva existovať ako samostatná právnická osoba. Jeho právnym nástupcom sa stáva prijímajúci cirkevný zbor.
Cirkevný zbor ECAV na Slovensku: .................................................................................
(ďalej len „prijímajúci cirkevný zbor“)
a
Cirkevný zbor ECAV na Slovensku: .................................................................................
(ďalej len „pričleňovaný cirkevný zbor“)
v zastúpení svojimi predsedníctvami prerokovali základné podmienky predpokladaného zlúčenia
a dospeli k nasledujúcej predbežnej dohode.
Pracovná poznámka – pred podpisom vypustiť: ak sa pričleňuje viac cirkevných zborov,  je potrebné doplniť údaje všetkých zborov a zohľadniť túto skutočnosť aj v ďalších častiach dokumentu.
Článok I – Účel dohody a základné východiská
1. Účelom tejto dohody je právne nezáväzne upraviť základné podmienky predpokladaného zlúčenia cirkevných zborov, na ktorých sa ich zástupcovia predbežne zhodli a ktoré budú predložené príslušným orgánom cirkevných zborov na prerokovanie.
2. Predpokladá sa zlúčenie, pri ktorom:
   – prijímajúcim cirkevným zborom bude: .....................................................................,
   – pričleňovaným cirkevným zborom bude: ...............................................................,
   – predpokladaný dátum účinnosti zlúčenia bude: ........................................................ .
3. Zlúčením pričleňovaný cirkevný zbor zanikne a jeho právnym nástupcom sa stane prijímajúci cirkevný zbor.
4. Táto dohoda sama osebe nezakladá zlúčenie cirkevných zborov ani nenahrádza rozhodnutia príslušných cirkevných orgánov podľa cirkevnoprávnych predpisov ECAV.
Pracovná poznámka – pred podpisom vypustiť: Predpokladaný dátum zlúčenia je potrebné zvoliť
s ohľadom na čas potrebný na schválenie zlúčenia a prípravu aktualizovaného štatútu. Podrobnejšie pozri bod 2.1 sprievodcu.
Článok II – Budúce územné a organizačné usporiadanie
1. Po zlúčení bude prijímajúci cirkevný zbor pôsobiť ako jeden cirkevný zbor s nasledujúcim usporiadaním:
Matkocirkev: .............................................................................................
Filiálky: .....................................................................................................
................................................................................................................
Diaspóry: ...................................................................................................
................................................................................................................
2. Doterajšia matkocirkev pričleňovaného cirkevného zboru sa stane filiálkou prijímajúceho cirkevného zboru.
3. Uvedené usporiadanie bude premietnuté do aktualizovaného štatútu prijímajúceho cirkevného zboru.
Pracovná poznámka – pred podpisom vypustiť: Filiálka zostáva miestom cirkevného života, nemá však samostatnú právnu subjektivitu, vlastné orgány ani samostatné hospodárenie. V aktualizovanom štatúte treba uviesť všetky filiálky a diaspóry. Pozri bod 2.1 sprievodcu.
Článok III – Služby Božie, pastorácia a ďalšia cirkevná práca
1. Zúčastnené cirkevné zbory sa predbežne dohodli, že po zlúčení bude cirkevný život zabezpečovaný v nasledujúcom rozsahu:
	Miesto
	Pravidelné služby Božie – frekvencia a čas
	Sviatky a ďalšie osobitné služby Božie

	
	
	

	
	
	

	
	
	


2. Prisluhovanie Večere Pánovej sa predpokladá v nasledujúcom rozsahu:
................................................................................................................
3. Konfirmačná príprava, vyučovanie náboženstva a ďalšie formy cirkevnej práce budú zabezpečované takto:
................................................................................................................
................................................................................................................
4. Dohodnutý rozsah pravidelných služieb Božích a ďalšej cirkevnej práce bude v príslušnom rozsahu premietnutý do aktualizovaného štatútu prijímajúceho cirkevného zboru.
Pracovná poznámka – pred podpisom vypustiť: Odporúča sa dohodnúť konkrétne miesta, frekvenciu a časy služieb Božích vrátane cirkevných sviatkov, ako aj zabezpečenie konfirmačnej prípravy, vyučovania náboženstva  a ďalších aktivít. Pozri bod 2.2 sprievodcu.
Článok IV – Zloženie zborového presbyterstva a zabezpečenie ďalších funkcií
1. Zúčastnené cirkevné zbory sa predbežne dohodli, že v aktualizovanom štatúte prijímajúceho cirkevného zboru navrhnú nasledujúce zloženie zborového presbyterstva:
Celkový počet členov zborového presbyterstva: ............
a) Členovia z titulu funkcie: ............ členov
Funkcie, s ktorými je podľa príslušných cirkevnoprávnych predpisov spojené členstvo
v presbyterstve:
................................................................................................................
b) Volení presbyteri: ............ členov
Predpokladané zastúpenie jednotlivých častí cirkevného zboru medzi volenými presbytermi:
· doterajší prijímajúci cirkevný zbor: ............,
· doterajší pričleňovaný cirkevný zbor: ............ .
2. Na vytvorenie navrhovaného zloženia zborového presbyterstva sa predbežne navrhuje nasledujúci postup:
3. Zúčastnené cirkevné zbory sa ďalej predbežne dohodli na nasledujúcom zabezpečení funkcií a služieb, najmä kurátorov, kostolníkov, kantorov a ďalších spolupracovníkov:
................................................................................................................
Pracovná poznámka – pred podpisom vypustiť: Je potrebné rozlišovať členov presbyterstva z titulu funkcie a volených presbyterov. Pri určení počtu a zastúpenia volených presbyterov, ako aj postupu pri vytvorení presbyterstva po zlúčení, treba rešpektovať cirkevnoprávne predpisy. Dohoda sama osebe nezaručuje zvolenie konkrétnych osôb. Pozri bod 2.3 sprievodcu.
Článok V – Nehnuteľnosti a ďalší majetok
1. Zúčastnené cirkevné zbory berú na vedomie, že zlúčením prejde majetok pričleňovaného cirkevného zboru na prijímajúci cirkevný zbor ako jeho právneho nástupcu.
2. Predbežne sa dohodli, že nehnuteľnosti nachádzajúce sa v jednotlivých častiach cirkevného zboru budú po zlúčení využívané predovšetkým na nasledujúce účely:
	Nehnuteľnosť
	Predpokladaný spôsob využívania
	Osobitné dohodnuté podmienky

	
	
	

	
	
	

	
	
	

	
	
	


3. Pri rozhodovaní o zásadných zmenách využívania nehnuteľností, ich prevode alebo iných významných majetkových záležitostiach sa navrhuje zabezpečiť predchádzajúce prerokovanie so zástupcami dotknutej časti cirkevného zboru spôsobom, ktorý bude v súlade s cirkevnoprávnymi predpismi.
4. Prípadné ďalšie pravidlá správy, využívania a ochrany majetku budú v rozsahu prípustnom podľa cirkevnoprávnych predpisov premietnuté do aktualizovaného štatútu.
Pracovná poznámka – pred podpisom vypustiť: Odporúča sa vopred prerokovať najmä využívanie kostolov, farských budov, zborových domov a ďalších nehnuteľností, ich údržbu a plánované investície. Dohodnuté pravidlá musia rešpektovať vlastnícke právo prijímajúceho cirkevného zboru
a kompetencie jeho orgánov. Pozri bod 2.4 sprievodcu.
Článok VI – Financovanie, záväzky a hospodárenie
1. Po zlúčení bude prijímajúci cirkevný zbor hospodáriť ako jedna cirkevná organizačná jednotka
s jedným rozpočtom a účtovníctvom.
2. Zúčastnené cirkevné zbory sa predbežne dohodli, že na zabezpečenie transparentnosti hospodárenia sa bude podľa možností využívať analytické sledovanie príjmov a výdavkov jednotlivých častí cirkevného zboru.
3. Pri príprave rozpočtu sa bude osobitná pozornosť venovať najmä:
· prevádzke a údržbe nehnuteľností v jednotlivých častiach zboru,
· zabezpečeniu služieb Božích a ďalšej cirkevnej práce,
· plánovaným opravám a investíciám,
· účelovo viazaným finančným prostriedkom a darom,
· existujúcim záväzkom.
4. Predbežne dohodnuté osobitné podmienky hospodárenia:
................................................................................................................
................................................................................................................
5. Pred zlúčením bude pripravený prehľad majetku, pohľadávok, záväzkov a ďalších významných finančných skutočností pričleňovaného cirkevného zboru.
Pracovná poznámka – pred podpisom vypustiť: Odporúča sa vopred dohodnúť najmä spôsob úhrady spoločných nákladov, financovanie údržby budov, riešenie existujúcich záväzkov a prípadné prechodné obdobie. Analytické sledovanie príjmov a výdavkov jednotlivých častí zboru umožňuje zachovať prehľadnosť hospodárenia, nevytvára však samostatné rozpočty filiálok. Pozri bod 2.5 sprievodcu.
Článok VII – Príprava ďalších krokov
Zúčastnené cirkevné zbory sa predbežne dohodli na nasledujúcom postupe prípravy zlúčenia:
	Úloha
	Zodpovednosť
	Predpokladaný termín

	Prerokovanie podmienok zlúčenia
v zborových presbyterstvách
	
	

	Prerokovanie a schválenie zlúčenia
v zborových konventoch
	
	

	Príprava spoločnej žiadosti o zlúčenie
	
	

	Príprava aktualizovaného štatútu prijímajúceho CZ
	
	

	Predloženie podkladov príslušným orgánom seniorátu a dištriktu
	
	

	Príprava majetkových, finančných
a organizačných podkladov
	
	


Pracovná poznámka – pred podpisom vypustiť: Harmonogram je orientačný. Pri plánovaní treba počítať s časom potrebným na prerokovanie a schválenie zlúčenia, prípravu štatútu a následné organizačné kroky. Pozri body 3.1 až 3.4 a 4.1 až 4.5 sprievodcu.
Článok VIII – Záverečné ustanovenia
1. Táto dohoda predstavuje predbežné spoločné východisko pre prípravu a prerokovanie zlúčenia cirkevných zborov.
2. Podmienky uvedené v dohode budú predložené príslušným orgánom cirkevných zborov. Ich konečná podoba bude závisieť od prijatých rozhodnutí a od schváleného znenia aktualizovaného štatútu prijímajúceho cirkevného zboru.
3. Ak v priebehu schvaľovania alebo prípravy zlúčenia vznikne potreba zmeny niektorej
z predbežne dohodnutých podmienok, zúčastnené cirkevné zbory ju vzájomne prerokujú.
4. Táto dohoda sa vyhotovuje v dvoch rovnopisoch, z ktorých každá strana dostane jeden.


V ................................................ dňa ................................................

Za prijímajúci cirkevný zbor

Zborový farár: ........................................................

Zborový dozorca: .....................................................

Za pričleňovaný cirkevný zbor

Zborový farár/administrátor: ........................................................

Zborový dozorca: .....................................................

Vysvetlivka k vzoru: Všetky pracovné poznámky písané kurzívou sú určené iba na prípravu dohody. Pred jej podpisom sa odstránia. Rovnako sa odstránia nepoužité alternatívy a doplnia sa konkrétne dohodnuté podmienky.

